English: Thank you, Janet. So, on the 30x30 and the targets put in law, I've said endlessly in this Chamber, and I'll repeat it again: we expect COP15, which is now being held in December in Canada, and which I very much hope to attend, to set global targets. It's extremely important that our targets meet those targets and exceed them. So, I've said all the way through, we absolutely intend to put the targets in law. Part of the work of the group going forward - . So, we've got the first lot of recommendations from the deep-dive group. They will now form an action team that will take it forward. They're very keen to work with us and continue to do so. I cannot express my gratitude enough for the long, long hours people have put in for no reward other than having done the right thing. Having worked with us, they're going to continue on. They've all agreed to continue on working with us - that includes active farmer associations and so on - to make sure that we have an action plan in place now to get the very specific targets. So, I agree with you, Janet, but you can't write down the targets any more than l can. The problem is, it's all very well to say you want the targets in law, but I don't know what they are. So, 30x30, sure, we can do that. But, if I wanted to, I could tell you that 30 per cent of the land in Wales is protected already - job done. But you know and I know that that's not what's needed. So, what we need are very specific actions, which the expert group will help us work up. We have the wider round-table and stakeholder groups feeding into that, and we will get targets that are meaningful, that hold our feet to the fire, and are indeed in law. But, I need to know what those targets should be. It's no point in me wanting them now when we haven't got them developed, and I also need to know what COP15 will do. I've been consistent in saying that all the way through, so we will follow that through. We will put a Bill through in this Senedd term that puts those into law, but I need to be able to do that in the light of the global arrangements for this. And, as I say, we plan to take a very active part in COP15 as well, as we have been feeding through with all of the Under2 alliances and all the rest of it. On some of the other things, on the marine development plan, I just don't want to divert very scarce resource. I'm sorry, Janet, but you are a Conservative in the end - so, with the ongoing attack on public services and the amount of resource that we have, diverting resource to doing yet another plan, when what I want is to actually have the plan implemented, is just not something I'm prepared to do. So, I do agree with you that there should be a strategic element to this - we will be including that. We've established the MPA network management steering group. We'll be working with them to produce the action plan. But I want to get on and do it. I don't want to divert my scarce resource to doing yet another plan - we're very much a strategic factory as it is, and I don't want to do that. But I agree with you that it needs to be spatially allocated, so we will be working with that on the action plan. And then, just to say that it's just as important to work with the fisher folk on the marine plans as it is to work with the farmers on the terrestrial ones. So, we'll be wanting to consult with our fishing industry people, we will want to consult, obviously, with all the non-governmental organisations, and we will want to discuss this with our experts. We had marine experts on the biodiversity deep-dive quite deliberately because this is about all areas - terrestrial, freshwater and the sea. So, we'll be doing that. And then, just on the farmers, I'm afraid there's a lot of myth-busting that needs to be taken about what we've asked farmers to do. Obviously, we want farmers to produce the best food possible, in the most efficient way possible, and the sort of food that we want, going forward, but we also need them to support the absolutely vital biodiversity, without which our food is impossible. If there are no pollinators, there's no food. If there are no habitats for those pollinators, there's no food. So, we have to get a sustainable mix between the right kind of forestry, the right kind of open grassland - not ploughed, not farmed - peatland restoration and that, and the food production. We have to get that mix right, and the truth is it isn't right right now, and that's why we've got destruction of our biodiversity, because our previous farming practices in the twentieth century have contributed to it. They're not solely responsible for it but they have very much contributed to the loss of that biodiversity. So, the sustainable farming scheme, coming forward, will reward farmers for doing that mix properly. And of course we will help them do that, and of course we value the food they produce, but they also produce the air that we breathe and the plants that we are completely reliant on to keep alive, and the species that actually help us control the climate. We've seen what's happening to the climate. We have to get more resilience for that.
Welsh: Diolch, Janet. Felly, ar y 30x30 a'r targedau a roddwyd yn y gyfraith, rwyf wedi dweud yn ddiddiwedd yn y Siambr hon, a byddaf yn ei ailadrodd eto: rydym yn disgwyl i COP15, sydd bellach yn cael ei gynnal ym mis Rhagfyr yng Nghanada, ac rwyf yn gobeithio'n fawr y byddaf yn mynd iddi, i bennu targedau byd-eang. Mae'n hynod o bwysig fod ein targedau yn cyrraedd y targedau hynny ac yn rhagori arnyn nhw. Felly, rwyf wedi dweud yr holl ffordd drwodd, rydyn ni yn sicr yn bwriadu rhoi'r targedau yn y gyfraith. Rhan o waith y grŵp wrth symud ymlaen - . Felly, mae gennym ni'r gyfres gyntaf o argymhellion gan grŵp yr archwiliad dwfn. Fe fyddan nhw nawr yn ffurfio tîm gweithredu a fydd yn bwrw ymlaen â hynny. Maen nhw'n awyddus iawn i weithio gyda ni ac yn parhau i wneud hynny. Ni allaf fynegi fy niolch ddigon am yr oriau hir, hir y mae pobl wedi'u treulio am ddim gwobr heblaw am fod wedi gwneud y peth iawn. Wedi gweithio gyda ni, maen nhw'n mynd i barhau. Maen nhw i gyd wedi cytuno i barhau i weithio gyda ni - mae hynny'n cynnwys cymdeithasau ffermwyr gweithredol ac ati - i sicrhau bod gennym gynllun gweithredu ar waith nawr i fod â'r targedau penodol iawn. Felly, rwy'n cytuno â chi, Janet, ond allwch chi ddim ysgrifennu'r targedau i lawr mwy nag y gallaf i. Y broblem yw, mae'n ddigon hawdd dweud eich bod chi eisiau'r targedau yn y gyfraith, ond dydw i ddim yn gwybod beth ydyn nhw. Felly, 30x30, iawn, gallwn ni wneud hynny. Ond, petawn i eisiau, gallwn i ddweud wrthych fod 30 y cant o'r tir yng Nghymru yn cael ei warchod yn barod - mae hynny wedi ei gyflawni. Ond rydych chi'n gwybod ac rydw i'n gwybod nad dyna sydd ei angen. Felly, yr hyn sydd ei angen arnom yw camau gweithredu penodol iawn, a bydd y grŵp arbenigol yn ein helpu i weithio arnynt. Mae gennym y grwpiau bord gron a rhanddeiliaid ehangach yn cyfrannu at hynny, ac fe gawn dargedau sy'n ystyrlon, sy'n rhoi pwysau arnom, ac sydd, yn wir, yn y gyfraith. Ond, mae angen i mi wybod beth ddylai'r targedau hynny fod. Nid oes diben i mi fod eu heisiau nawr pan nad ydym wedi eu datblygu, ac mae angen i mi hefyd wybod beth fydd COP15 yn ei wneud. Rwyf wedi bod yn gyson o ran dweud hynny yr holl ffordd drwodd, felly byddwn ni'n cyflawni hynny. Byddwn ni'n rhoi Bil drwodd yn nhymor y Senedd hwn sy'n rhoi'r rheiny yn y gyfraith, ond mae angen i mi allu gwneud hynny gan wybod beth yw'r trefniadau byd-eang ar gyfer hyn. Ac, fel y dywedais i, rydym yn bwriadu cymryd rhan weithredol iawn yn COP15 hefyd, fel yr ydym wedi bod yn ei wneud, gan gyfrannu at bob un o'r cynghreiriau Under2 a'r gweddill. Ar rai o'r pethau eraill, ar y cynllun datblygu morol, dydw i ddim eisiau dargyfeirio adnoddau prin iawn. Mae'n ddrwg gen i, Janet, ond rydych chi'n Geidwadwr yn y pen draw - felly, gyda'r ymosodiad parhaus ar wasanaethau cyhoeddus a faint o adnoddau sydd gennym, nid yw dargyfeirio adnoddau i wneud cynllun arall eto, pan mai'r hyn yr wyf i ei eisiau mewn gwirionedd yw bod â'r cynllun wedi'i weithredu, yn rhywbeth yr wyf yn barod i'w wneud. Felly, rwy'n cytuno â chi y dylai fod elfen strategol i hyn - byddwn ni'n cynnwys hynny. Rydym wedi sefydlu grŵp llywio rheoli rhwydwaith MPA. Byddwn ni'n gweithio gyda nhw i lunio'r cynllun gweithredu. Ond rwyf eisiau bwrw ati a'i wneud. Dydw i ddim eisiau dargyfeirio fy adnoddau prin i wneud cynllun arall eto - rydyn ni yn sicr iawn yn ffatri strategol fel y mae, a dydw i ddim eisiau gwneud hynny. Ond rwy'n cytuno â chi bod angen ei ddyrannu'n ofodol, felly byddwn yn gweithio gyda hwnnw ar y cynllun gweithredu. Ac yna, dim ond i ddweud ei bod yr un mor bwysig gweithio gyda'r pysgotwyr ar y cynlluniau morol ag y mae i weithio gyda'r ffermwyr ar y rhai tirol. Felly, byddwn yn dymuno ymgynghori â phobl ein diwydiant pysgota, byddwn yn dymuno ymgynghori, yn amlwg, gyda'r holl sefydliadau anllywodraethol, a byddwn yn dymuno trafod hyn gyda'n harbenigwyr. Roedd gennym arbenigwyr morol ar yr archwiliad dwfn bioamrywiaeth yn eithaf bwriadol oherwydd mae hyn yn ymwneud â phob ardal - tir, dŵr croyw a'r môr. Felly, fe fyddwn ni'n gwneud hynny. Ac yna, ar y ffermwyr, mae gen i ofn bod yna lawer o chwalu chwedlau y mae angen ei wneud o ran yr hyn yr ydym ni wedi gofyn i ffermwyr ei wneud. Yn amlwg, rydyn ni eisiau i ffermwyr gynhyrchu'r bwyd gorau posib, yn y ffordd fwyaf effeithlon posibl, a'r math o fwyd yr ydym ei eisiau, wrth symud ymlaen, ond rydyn ni hefyd eisiau iddyn nhw gefnogi'r bioamrywiaeth gwbl hanfodol, y mae ein bwyd yn amhosib hebddo. Os nad oes peillwyr, does dim bwyd. Os nad oes cynefinoedd i'r peillwyr hynny, does dim bwyd. Felly, mae'n rhaid i ni fod â chymysgedd cynaliadwy rhwng y math iawn o goedwigaeth, y math iawn o laswelltir agored - heb ei aredig, heb ei ffermio - adfer mawndir ac ati, a chynhyrchu bwyd. Mae'n rhaid i ni gael y cymysgedd yna'n iawn, a'r gwir yw nad yw'n iawn ar hyn o bryd, a dyna pam mae gennym ni ein bioamrywiaeth yn cael ei dinistrio, oherwydd mae ein harferion ffermio blaenorol yn yr ugeinfed ganrif wedi cyfrannu ato. Nid nhw yn unig sy'n gyfrifol amdano ond maen nhw wedi cyfrannu'n fawr at golli'r fioamrywiaeth honno. Felly, bydd y cynllun ffermio cynaliadwy, sy'n cael ei gyflwyno, yn gwobrwyo ffermwyr am greu'r cymysgedd iawn. Ac wrth gwrs, byddwn ni'n eu helpu i wneud hynny, ac wrth gwrs rydyn ni'n gwerthfawrogi'r bwyd y maen nhw'n ei gynhyrchu, ond maen nhw hefyd yn cynhyrchu'r aer yr ydym yn ei anadlu a'r planhigion yr ydym yn dibynnu'n llwyr arnyn nhw i aros yn fyw, a'r rhywogaethau sydd mewn gwirionedd yn ein helpu i reoli'r hinsawdd. Rydyn ni wedi gweld beth sy'n digwydd i'r hinsawdd. Mae'n rhaid i ni gael mwy o allu i wrthsefyll hynny.